
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 198 

14 Σεπτεμβρίου 1995 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 369 
Ένωση Νομαρχιακών Αυτοδιοικήσεων Ελλάδας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 13 παρ. 39 του Ν. 2307/ 
1995 «Προσαρμογή νομοθεσίας αρμοδιότητας Υπουρ¬ 
γείου Εσωτερικών στις διατάξεις για τη Νομαρχιακή Αυτο¬ 
διοίκηση και άλλες διατάξεις» (Α 113). 

2. Τις διατάξεις του άρθρου 23 παρ. 1 του Ν. 1558/ 

1985 «Κυβέρνηση και Κυβερνητικά όργανα» (Α' 137) σε 
συνδυασμό με τις διατάξεις του άρθρου 4 του Π.Δ. 137/ 

1986 «Συγκρότηση της Γενικής Γραμματείας Δημόσιας 
Τάξης σε Υπουργείο Δημόσιας Τάξης» (Α’ 51), καθώς και 
του άρθρου 29Α, όπως προστέθηκε σ' αυτό με το άρθρο 
27 του Ν. 2081/1992 (Α’ 154). 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού αλλά σε βάρος του προϋπολογισμού των Νομαρχια¬ 
κών Αυτοδιοικήσεων, η οποία δεν μπορεί από τώρα να κα- 
θορισθεί και θα καλυφθεί από τα τακτικά τους έσοδα. 

4. Την 532/1995 γνωμοδότηση του Συμβουλίου της 
Επικράτειας, με πρόταση του Υπουργού Εσωτερικών, 
αποφασίζουμε: 

ΚΕΦΑΛΑΙΟ Α' 

Σύσταση - Σκοπός - Πόροι 

Άρθρο 1 

Σύσταση - όνομα - έδρα 

1. Για την οργανωμένη συνεργασία, προαγωγή και εκ¬ 
προσώπηση των Νομαρχιακών Αυτοδιοικήσεων, συνιστά- 
ται νομικό πρόσωπο ιδιωτικού δικαίου με το όνομα 
«Ένωση Νομαρχιακών Αυτοδιοικήσεων Ελλάδας» και συ- 
ντετμημένα «Ε.Ν.Α.Ε.», το οποίο εποπτεύεται από τον 
Υπουργό Εσωτερικών και έχει έδρα την Αθήνα. 

2. Η Ε.Ν.Α.Ε. έχει ως έμβλημα την προτομή του Κλει¬ 
σθένη. 

3. Η σφραγίδα της Ε.Ν.Α.Ε. είναι κυκλική. Περιμετρικά 
του κύκλου αναγράφεται ολογράφως ο τίτλος «Ένωση 


Νομαρχιακών Αυτοδιοικήσεων Ελλάδας» και στο εσωτε¬ 
ρικό του κύκλου το ανωτέρω έμβλημα. (Άρθρο 13, παρ. 
39 του 2307/1195). 

Άρθρο 2 
Σκοπός 

1. Η Ένωση Νομαρχιακών Αυτοδιοικήσεων Ελλάδας 
έχει ως σκοπό, ιδίως: 

α) Τη συνεργασία των Νομαρχιακών Αυτοδιοικήσεων 
μελών της. 

β) Την προαγωγή του θεσμού της Νομαρχιακής Αυτο¬ 
διοίκησης. 

γ) Την έρευνα και μελέτη ζητημάτων σχετικών με την 
Τοπική Αυτοδιοίκηση. 

δ) Τη συγκέντρωση και επεξεργασία στοιχείων και πλη ¬ 
ροφοριών επί γενικών και ειδικών ζητημάτων, σχετικών με 
την αποστολή και το έργο των νομαρχιακών αυτοδιοική¬ 
σεων. 

ε) την προώθηση και ενθάρρυνση πρωτοβουλιών για την 
ειρήνη, τον πολιτισμό, την ισόρροπη ανάπτυξη, την κατα¬ 
πολέμηση των περιφερειακών ανισοτήτων και της ανερ ¬ 
γίας, την προστασία του περιβάλλοντος. 

στ) Την επιμόρφωση του προσωπικού και των μελών των 
αιρετών οργάνων των νομαρχιακών αυτοδιοικήσεων. 

ζ) Τη συνεργασία με την Κεντρική Ένωση Δήμων και 
Κοινοτήτων Ελλάδας, τις τοπικές Ενώσεις Δήμων και Κοι¬ 
νοτήτων των νομών και άλλους φορείς τοπικής αυτοδιοί¬ 
κησης για το θεσμό της τοπικής αυτοδιοίκησης και την 
προώθηση των ζητημάτων που τον αφορούν. 

η) Τη συνεργασία με όργανα και φορείς της Τοπικής Αυ¬ 
τοδιοίκησης της Ευρωπαϊκής Ένωσης και άλλων διεθνών 
Οργανισμών και Χωρών. 

θ) Τη συνεργασία με φορείς του δημόσιου και του ιδιω¬ 
τικού τομέα οι οποίοι δραστηριοποιούνται σε θέματα Το¬ 
πικής Αυτοδιοίκησης, αποκέντρωσης και ανάπτυξης. 

ι) Τη συμμετοχή της στα πόσης φύσεως όργανα και φο¬ 
ρείς με εκπροσώπους της σύμφωνα με τις σχετικές διατά¬ 
ξεις που προβλέπουν γι’ αυτά. 

2. Η Ένωση Νομαρχιακών Αυτοδιοικήσεων Ελλάδας 
διατυπώνει τις απόψεις της στα νομοσχέδια που αφορούν 
τις νομαρχιακές αυτοδιοικήσεις. 

3. Η Ε.Ν.Α.Ε. μπορεί να εκδίδει βιβλία και έντυπα και να 
δημοσιεύει διαφημίσεις σ’ αυτά. 

Αρθρο 3 
Πόροι 

1. Η Ένωση Νομαρχιακών Αυτοδιοικήσεων Ελλάδας 
έχει τους εξής πόρους: 

- τις εισφορές των μελών των νομαρχιακών αυτοδιοική¬ 
σεων, που καθορίζονται σε ποσοστό επί των τακτικών 
εσόδων τους με κοινή απόφαση των Υπουργών Εσωτερι¬ 
κών και Οικονομικών. 

- Τα έσοδα από τα βιβλία και άλλα έντυπα που εκδίδει 
και από διαφημίσεις. 

- Τα έσοδα από τόκους των πόσης φύαεως κεφαλαίων, 
εθνικά προγράμματα της Ευρωπαϊκής Ένωσης, ενισχύ¬ 
σεις, δάνεια, επιχορηγήσεις, δωρεές, κληρονομιές, κλη¬ 
ροδοσίες και εισφορές. 

- Από διάφορα άλλα έσοδα. 

2. Όλα τα έσοδα της Ε.Ν.Α.Ε. κατατίθενται σε ειδικό 
έντοκο λογαριασμό στο Ταμείο Παρακαταθηκών και Δα¬ 
νείων ή σε Τράπεζα που ορίζεται με απόφαση του Διοικη¬ 
τικού Συμβουλίου της. 

3. Ο λογαριασμός αυτός φέρει τον τίτλο «Λογαριασμός 
Ε.Ν.Α.Ε.» ή όποιον άλλο κρίνει προσφορότερο το Διοικη¬ 
τικό Συμβούλιο με σχετική απόφασή του και αποτελεί πε¬ 
ριουσία της Ε.Ν.Α.Ε. 

Η κίνηση του λογαριασμού αυτού γίνεται σύμφωνα με 
τον Κανονισμό οικονομικής διοίκησης και διαχείρισης της 
Ε.Ν.Α.Ε. 

4. Οι εισφορές των Νομαρχιακών Αυτοδιοικήσεων εγ- 
γράφονται ως υποχρεωτικές στους προϋπολογισμούς αυ¬ 
τών. Τα σχετικά ποσά των εισφορών εισάγσνται με εντολή 
των ταμιών απευθείας στον ως άνω «Λογαριασμό 
Ε.Ν.Α.Ε,». 

ΚΕΦΑΛΑΙΟ Β' 

ΔΙΟΙΚΗΣΗ - ΟΡΓΑΝΑ 

Άρθρο 4 
Μέλη 

Μέλη της Ε.Ν.Α.Ε. είναι όλες οι Νομαρχιακές Αυτοδιοι¬ 
κήσεις της Χώρας. 

Άρθρο 5 

Όργανα 

Όργανα της Ε.Ν.Α.Ε. είναι: 

1. Η Γενική Συνέλευση 

2. Το Διοικητικό Συμβούλιο 

3. Η Εκτελεστική Επιτροπή 

4. Ο Πρόεδρος 

5. Το Εποπτικό Συμβούλιο. 

Άρθρο 6 
Γενική Συνέλευση 

Η Γενική Συνέλευση της Ε.Ν.Α.Ε. αποτελεϊται από τους 
εκπροσώπους των μελών των νομαρχιακών αυτοδιοική¬ 
σεων, οι οποίοι είναι οι εξής: 

α) Οι πρόεδροι των νομαρχιακών αυτοδιοικήσεων. 

β) Ο νομάρχες των νομαρχιακών αυτοδιοικήσεων και 
των νομαρχιακών διαμερισμάτων. 


γ) Εκπρόσωποι των νομαρχιακών συμβουλίων των νο¬ 
μαρχιακών αυτοδιοικήσεων και των νομαρχιακών διαμερι¬ 
σμάτων, ανάλογα με τον αριθμό των μελών κάθε συμβου¬ 
λίου, ως εξής: 

- Νομαρχιακά συμβούλια με είκοσι ένα (21) και είκοσι 
πέντε (25) μέλη εκπροσωπούνται με τρεις (3) εκπροσώ¬ 
πους (νομαρχιακούς συμβούλους). 

- Νομαρχιακά συμβούλια με τριάντα ένα (31) και πάνω 
μέλη εκπροσωπούνται με πέντε (5) εκπροσώπους (νομαρ¬ 
χιακούς συμβούλους). 

- Η θητεία των ως άνω εκπροσώπων διαρκεί όλη τη νο¬ 
μαρχιακή περίοδο. 

Άρθρο 7 

Διοικητικό Συμβούλιο 

Το Διοικητικό Συμβούλιο της Ε.Ν.Α.Ε. αποτελεϊται από 
είκοσι ένα (21) μέλη, περιλαμβανομένου και του προέ¬ 
δρου. 

Εξ αυτών: οι δώδεκα (12) είναι πρόεδροι νομαρχιακών 
αυτοδιοικήσεων και νομάρχες και εννέα (9) είναι μέλη νο¬ 
μαρχιακών συμβουλίων - εκπρόσωποι αυτών στη Γενική 
Συνέλευση. 

- Η θητεία των ως άνω διαρκεί όλη τη νομαρχιακή πε¬ 
ρίοδο. 

Αρθρο 8 

Εκτελεστική Επιτροπή 

Η εκτελεστική επιτροπή της Ε.Ν.Α.Ε. αποτελεϊται από 
επτά (7) μέλη, περιλαμβανομένου και του προέδρου. 

Μέλη της εκτελεστικής επιτροπής είναι ο Πρόεδρος της 
ΕΝΑΕ, ο οποίος είναι και Πρόεδρός της, οι δύο Αντιπρόε¬ 
δροι και ο Γενικός Γραμματέας. 

Τα υπόλοιπα τρία (3) μέλη της είναι μέλη του Διοικητι¬ 
κού Συμβουλίου. 

Η θητεία των ανωτέρω διαρκεί όλη τη νομαρχιακή πε¬ 
ρίοδο. 

Άρθρο 9 

Πρόεδρος 

Ο Πρόεδρος της ΕΝΑΕ είναι και Πρόεδρος του Διοικητι¬ 
κού Συμβουλίου και της εκτελεστικής επιτροπής και εκλέ¬ 
γεται από το Διοικητικό Συμβούλιο ανάμεσα στα μέλη του 
για όλη τη νομαρχιακή περίοδο. 

Άρθρο 10 
Εποπτικό Συμβούλιο 

Το Εποπτικό Συμβούλιο αποτελεϊται από πέντε (5} 
μέλη, τα οποία εκλέγονται από τη Γενική Συνέλευση με¬ 
ταξύ των εκπροσώπων των νομαρχιακών αυτοδιοικήσεων 
για όλη τη νομαρχιακή περίοδο. 

Αποκλείεται στον ίδιο εκπρόσωπο η ιδιότητα του μέ¬ 
λους του Διοικητικού και του Εποπτικού Συμβουλίου. 

ΚΕΦΑΛΑΙΟ Γ' 

ΕΚΛΟΓΗ ΟΡΓΑΝΩΝ 
Αρθρο 11 

Εκλογή εκπροσώπων νομαρχιακών συμβουλίων στη Γε- 
νιική Συνέλευση της ΕΝΑΕ 

1. Μέχρι 16ης ΙανουαρΙου του πρώτου χρόνου της νο¬ 
μαρχιακής περόδου, το νομαρχιακό συμβούλιο, μετά την 
εκλογή του προεδρείου του εκλέγει με μυστική ψηφοφο¬ 
ρία τους εκπροσώπους του στη Γενική Συνέλευση της 
ΕΝΑΕ. 

2. Η εκλογή των εκπροσώπων των νομαρχιακών συμ¬ 
βουλίων γίνεται κατά συνδυασμούς. Υποψηφιότητες 
εκτός συνδυασμών αποκλείονται. 

Δικαίωμα καταρτίσεως συνδυασμών έχουν όλοι οι συν¬ 
δυασμοί οι οποίοι έλαβαν μέρος στις νομαρχιακές εκλογές 
και εκπροσωπούνται στο νομαρχιακό συμβούλιο τουλάχι¬ 
στο με μία (1) έδρα. 

Δύο ή περισσότεροι συνδυασμοί, από αυτούς που εκ¬ 
προσωπούνται στο νομαρχιακό συμβούλιο, μπορεί να κα¬ 
ταρτίσουν κοινό συνδυασμό. 

3. Κάθε συνδυασμός περιλαμβάνει μέχρι πέντε (5) 
υποψήφιους για τα νομαρχιακά συμβούλια που εκλέγουν 
τρεις (3) εκπροσώπους και μέχρι επτά (7) υποψήφιους για 
τα νομαρχιακά συμβούλια που εκλέγουν πέντε (5) εκπρο¬ 
σώπους. 

4. Ο συνδυασμός καταρτίζεται με γραπτή δήλωση την 
οποία υπογράφουν όλοι οι υποψήφιοι που τον αποτε¬ 
λούν. 

Στο επάνω μέρος της δήλωσης αναγράφεται ο συνδυα¬ 
σμός ή οι συνδυασμοί, που εκπροσωπούνται στο νομαρ¬ 
χιακό συμβούλιο, ο οποίος καταρτίζει το συνδυασμό για 
τους εκπροσώπους. Από κάτω αναγράφονται, με αλφαβη¬ 
τική σειρά, τα ονόματα των υποψηφίων εκπροσώπων του 
νομαρχιακού συμβουλίου στην ΕΝΑΕ. Η δήλωση του συν¬ 
δυασμού κατατίθεται, μέχρι δύο ώρες πριν την έναρξη της 
συνεδρίασης του νομαρχιακού συμβουλίου για την 
εκλογή, στον πρόεδρο του νομαρχιακού συμβουλίου. 

5. Με βάση τις ως άνω δηλώσεις των συνδυασμών κα¬ 
ταρτίζονται τα ψηφοδέλτια κάθε συνδυασμού, τα οποία 
περιλαμβάνουν όλα τα ανωτέρω στοιχεία και τους υποψή¬ 
φιους με αλφαβητική σειρά. 

Σε κάθε νομαρχιακό σύμβουλο δίδονται όλα τα ψηφο¬ 
δέλτια που έχουν καταρτισθεί. 

Ο σύμβουλος εκφράζει την προτίμησή του με σταυρό 
που σημειώνεται δίπλα στο ονοματεπώνυμο κάθε υποψή¬ 
φιου. 

Μπορεί να εκφράσει την προτίμησή του, ο σύμβουλος 
προς ένα, δύο ή τρεις υποψήφιους στα νομαρχιακά συμ¬ 
βούλια που εκλέγουν τρεις εκπροσώπους και μέχρι προς 
πέντε υποψήφιους στα νομαρχιακά συμβούλια που εκλέ¬ 
γουν πέντε εκπροσώπους. 

6. Για τον καθορισμό των εδρών που αναλογούν σε κάθε 
συνδυασμό, διαιρείται ο αριθμός των εγκύρων ψηφοδελ¬ 
τίων με τον αριθμό των εκπροσώπων του Νομαρχιακού 
Συμβουλίου στη Γενική Συνέλευση της ΕΝΑΕ (3 ή 5) και το 
ακέραιο μέρος του πηλίκου αποτελείτο εκλογικό μέτρο. 

Ο αριθμός των έγκυρων ψηφοδελτίων κάθε συνδυα¬ 
σμού διαιρείται στη συνέχεια με το εκλογικό μέτρο και 
κάθε συνδυασμός λαμβάνει τόσες έδρες όσο είναι το ακέ¬ 
ραιο πηλίκο αυτής της διαίρεσης. 


7. Εάν οι έδρες που λαμβάνουν οι συνδυασμοί, σύμ¬ 
φωνα με τα ανωτέρω, είναι λιγότερες από τις προς διά¬ 
θεση έδρες, οι έδρες που απομένουν διανέμονται στους 
συνδυασμούς ανάλογα με τα αχρηοιμοποίητα υπόλοιπα 
που έχουν. Έδρα λαμβάνει ο συνδυασμός με το μεγαλύ¬ 
τερο αχρησιμοποίητο υπόλοιπο και αν απομένει αδιάθετη 
και άλλη έδρα αυτή διατίθεται ατον επόμενο συνδυασμό 
που έχει το μεγαλύτερο αχρησιμοποίητο υπόλοιπο. 

Στην περίπτωση που το αχρησιμοποίητο υπόλοιπο 
πλειόνων συνδυασμών είναι ίσο, τότε ενεργείται μεταξύ 
αυτών κλήρωση από τον Πρόεδρο του Νομαρχιακού Συμ¬ 
βουλίου. 

8. Τις έδρες των συνδυασμών καταλαμβάνουν οι υπο¬ 
ψήφιοι κάθε συνδυασμού που έλαβαν τους περισσότΕ- 
ρους σταυρούς προτίμησης κατά σειρά. Σε περίπτωση 
ισοψηφίας ενεργείται κλήρωση από τον Πρόεδρο του Νο¬ 
μαρχιακού Συμβουλίου. 

9. Οι εκπρόσωποι στην ΕΝΑΕ κατατάσσονται με τη 
σειρά της εκλογής τους, σύμφωνα με τον αριθμό των 
σταυρών προτίμησης που έχουν λάβει και αν δεν υπάρ¬ 
χουν σταυροί με αλφαβητική σειρά. 

Οι υπόλοιποι κάθε συνδυασμού, κατά τη σειρά της 
εκλογής είναι αναπληρωματικοί εκπρόσωποι στην ΕΝΑΕ 
και καταλαμβάνουν τις θέσεις των τακτικών εκπροσώπων 
στην περίπτωση που αυτές μείνουν κενές για οποιοδή- 
ποτε λόγο. Η αναπλήρωοη διαρκεί μέχρι το τέλος της νο¬ 
μαρχιακής περιόδου. 

Αρθρο 12 

Εκλογή Διοικητικού και Εποπτικού Συμβουλίου 

1. Τα μέλη του Διοικητικού Συμβουλίου της ΕΝΑΕ εκλέ¬ 
γονται από τη Γ ενική Συνέλευση αυτής, η οποία συνέρχε¬ 
ται προς τούτο με πρόσκληση και υπό την προεδρία του 
Προέδρου της Νομαρχιακής Αυτοδιοίκησης Αθηνών - Πει¬ 
ραιώς, και τούτου κωλυομένου για οποιονδήποτε λόγο, 
του Νομάρχη του μεγαλύτερου σε πληθυσμό νομαρχιακού 
διαμερίσματος τις Ιδιας Ν.Α., το αργότερο μέχρι 15 Φε¬ 
βρουάριου του πρώτου χρόνου της νομαρχιακής περιό¬ 
δου. 

2. Η πρόσκληση, στην οποία ορίζεται ο τόπος και ο χρό¬ 
νος σύγκλησης της Γενικής Συνέλευσης, προς τους εκ¬ 
προσώπους των νομαρχιακών αυτοδιοικήσεων για τη Γε¬ 
νική Συνέλευση της ΕΝΑΕ, αποστέλλεται δέκα (10) του¬ 
λάχιστον ημέρες, πριν από την ημέρα κατά την οποία συ- 
γκαλείται αυτή, στους Νομάρχες, οι οποίοι υποχρεούνται 
να επιδάσουν, με απόδειξη, αντίγραφο αυτής στους εκ¬ 
προσώπους της νομαρχιακής αυτοδιοίκησης για τη Γενική 
Συνέλευση της ΕΝΑΕ. 

3. Ο Πρόεδρος φροντίζει για την εκλογή της πενταμε¬ 
λούς εφορευτικής επιτροπής από τη Γενική Συνέλευση, 
για τη διεξαγωγή της ψηφοφορίας εκλογής των μελών του 
Διοικητικού και Εποπτικού Συμβουλίων. 

4. Η εφορευτική επιτροπή φροντίζει για την ενέργεια 
της εκλογής των μελών του Διοικητικού Συμβουλίου, η 
οποία γίνεται με μυστική ψηφοφορία στην οποία συμμετέ¬ 
χουν όλοι οι εκπρόσωποι των Νομαρχιακών Αυτοδιοική¬ 
σεων στη Γενική Συνέλευση. 

5. Η εκλογή των μελών του Διοικητικού Συμβουλίου γί¬ 
νεται κατά συνδυασμούς ή και μεμονωμένες υποψηφιότη¬ 
τες. 

Κάθε συνδυασμός περιλαμβάνει μέχρι δέκα έξι (16) 

υποψήφιους για τους Προέδρους Νομαρχιακών Αυτοδιοι¬ 
κήσεων και Νομάρχες και μέχρι δώδεκα (12) υποψήφιους 
για τα μέλη των Νομαρχιακών Συμβουλίων εκπροσώπους 
αυτών. 

6. Ο συνδυασμός καταρτίζεται με γραπτή δήλωση την 
οποία υπογράφουν όλοι οι υποψήφιοι που τον αποτε¬ 
λούν. 

Στο επάνω μέρος της δήλωσης γράφεται το όνομα του 
συνδυασμού και από κάτω αναγράφονται, με αλφαβητική 
σειρά τα ονόματα των υποψηφίων κατά κατηγορίες. 
Πρώτα γράφονται οι υποψήφιοι της κατηγορίας των Προέ¬ 
δρων Νομαρχιακών Αυτοδιοικήσεων και Νομαρχών και στη 
συνέχεια γράφονται οι υποψήφιοι της άλλης κατηγορίας 
των μελών Νομαρχιακών Συμβουλίων εκπροσώπων στην 
ΕΝΑΕ. 

Στη δήλωση του μεμονωμένου υποψήφιου αναγράφο¬ 
νται, η κατηγορία στην οποία ανήκει ο υποψήφιος και το 
ονοματεπώνυμά του. 

Οι δηλώσεις κατατίθενται στην εφορευτική επιτροπή 
μέχρι δύο ώρες πριν την έναρξη της ψηφοφορίας. 

7. Με βάση τις ως άνω δηλώσεις καταρτίζονται τα ψη¬ 
φοδέλτια κάθε συνδυασμού και των μεμονωμένων τα 
οποία περιλαμβάνουν όλα τα ως άνω στοιχεία και τους 
υποψήφιους με αλφαβητική σειρά και κατά κατηγορίες 
όπως γράφονται στη δήλωση. 

Σε κάθε εκπρόσωπο στη Γενική Συνέλευση δίδονται 
όλα τα ψηφοδέλτια. 

8. Ο εκπρόσωπος εκφράζει την προτίμησή του με 
σταυρό που σημειώνεται δίπλα στο ονοματεπώνυμο κάθε 
υποψήφιου. 

Ο εκπρόσωπος μπορεί να εκφράσει την προτίμησή του 
σε υποψήφιους, για το Διοικητικό Συμβούλιο, μέχρι δώ¬ 
δεκα (12) για την κατηγορία των Προέδρων Νομαρχιακών 
Αυτοδιοικήσεων και Νομαρχών και μέχρι εννέα (9) για την 
κατηγορία μελών Νομαρχιακών Συμβουλίων εκπροσώπων 
στη Γενική Συνέλευοη. 

9. Για τον καθορισμό των εδρών που αναλογούν σε κάθε 
συνδυασμό, διαιρείται ο αριθμός των έγκυρων ψηφοδελ¬ 
τίων με τον αριθμό των εδρών του Διοικητικού Συμβου¬ 
λίου, δηλαδή είκοσι ένα (21), και το ακέραιο μέρος του πη¬ 
λίκου αποτελεί το εκλογικό μέτρο. 

Ο αριθμός των έγκυρων ψηφοδελτίων κάθε συνδυα¬ 
σμού διαιρείται στη συνέχεια με το εκλογικό μέτρο και 
κάθε συνδυασμός λαμβάνει τόσες έδρες όσο είναι το ακέ¬ 
ραιο πηλίκο αυτής της διαίρεσης. 

Ο μεμονωμένος υποψήφιος εκλέγεται εφόσον λάβει 
έγκυρα ψηφοδέλτια σε αριθμό τουλάχιστον ίσο με το 
εκλογικό μέτρο. 

10. Εάν οι έδρες που κατανέμονται, σύμφωνα με τα 
ανωτέρω, είναι λιγότερες από τις προς διάθεση έδρες, οι 
έδρες που απομένουν διανέμονται στους συνδυασμούς 
ανάλογα με τα αχρησιμοποίητα υπόλοιπα που έχουν. 
Έδρα λαμβάνει ο συνδυασμός με το μεγαλύτερο αχρησι- 
μοποίητο υπόλοιπο και αν απομένει αδιάθετη και άλλη 
έδρα, αυτή διατίθεται στον επόμενο συνδυασμό που έχει 
το μεγαλύτερο αχρησιμοποίητο υπόλοιπο. 

Στην περίπτωση που το αχρησιμοποίητο υπόλοιπο 
ττλειόνων συνδυασμών είναι ίσο, τότε ενεργείται μεταξύ 
αυτών κλήρωση από την εφορευτική επιτροπή. 

11. Τις έδρες των συνδυασμών καταλαμβάνουν οι υπο¬ 
ψήφιοι κάθε συνδυασμού που έλαβαν τους περισσότε¬ 
ρους σταυρούς προτίμησης κατά σειρά. Σε περίπτωση 


ισοψηφίας ενεργείται κλήρωση από την εφορευτική επι¬ 
τροπή. 

Οι εκλεγέντες στο Διοικητικό Συμβούλιο κατατάσσονται 
με τη σειρά της εκλογής τους, σύμφωνα με τον αριθμό των 
σταυρών προτίμησης που έχουν λάβει και αν δεν υπάρ¬ 
χουν σταυροί με αλφαβητική σειρά. 

Οι υπόλοιποι κάθε συνδυασμού, κατά σειρά της εκλο¬ 
γής, είναι αναπληρωματικά μέλη του Διοικητικού Συμβου¬ 
λίου και καταλαμβάνουν τις θέσεις των τακτικών συμβού¬ 
λων του ίδιου συνδυασμού που μένουν κενές για οποιοδή- 
ποτε λόγο. 

Τη θέση του μεμονωμένου συμβούλου που μένει κενή 
για οποιοδήποτε λόγο καταλαμβάνει ο μεμονωμένος υπο¬ 
ψήφιος που δεν έχει εκλεγεί και έχει λάβει τους περισσό¬ 
τερους ψήφους από άλλους μεμονωμένους υποψήφιους 
και αν δεν υπάρχει αναπληρωματικός μεμονωμένος υπο¬ 
ψήφιος τη θέση καταλαμβάνει ο πρώτος σε ψήφους ανα¬ 
πληρωματικός του πρώτου σε έδρες συνδυασμού. 

12. Στη συνέχεια και αμέσως μετά την εκλογή του Διοι¬ 
κητικού Συμβουλίου, εκλέγονται από τη Γενική Συνέ¬ 
λευση, με τη φροντίδα της εφορευτικής επιτροπής, τα 
μέλη του εποπτικού συμβουλίου, 

Για την εκλογή των μελών του εποπτικού συμβουλίου 
καταρτίζεται ενιαίο ψηφοδέλτιο, το οποίο περιλαμβάνει 
τους υποψήφιους. 

Στο ψηφοδέλτιο αναγράφονται στο επάνω μέρος »Για 
το Εποπτικό Συμβούλιο» και από κάτω τα ονοματεπώνυμα 
των υποψηφίων με αλφαβητική σειρά. 

13. Οι εκπρόσωποι μπορούν να εκφράσουν την προτί¬ 
μησή τους με σταυρό που σημειώνεται δίπλα στο ονομα¬ 
τεπώνυμο κάθε υποψήφιου. Μπορούν να εκφράσουν την 
προτίμησή τους μέχρι προς τρεις υποψήφιους. 

Οι εκλεγέντες για το εποπτικό συμβούλιο κατατάσσο¬ 
νται με τη σειρά της εκλογής τους, σύμφωνα με τον 
αριθμό των σταυρών προτίμησης που έχουν λάβει, προη¬ 
γουμένου του πλειοψηφήσαντος και αν δεν υπάρχουν 
σταυροί με αλφαβητική σειρά. Σε περίπτωση ισοψηφίας 
ενεργείται κλήρωση από την εφορευτική επιτροπή. 

14. Οι πέντε πρώτοι σε σταυρούς προτίμησης συγκρο¬ 
τούν το εποπτικό συμβούλιο της ΕΝΑΕ. Οι υπόλοιποι, 
κατά σειρά της εκλογής, είναι αναπληρωματικά μέλη και 
καταλαμβάνουν τις θέσεις των τακτικών μελών που μέ¬ 
νουν κενές για οποιοδήποτε λόγο. 

Αρθρο 13 

Εκλογή Προεδρείου του Διοικητικού Συμβουλίου 
και μελών Εκτελεστικής Επιτροπής 

1. Μέσα σε δέκα (10) ημέρες από την εκλογή του το 
Διοικητικό Συμβούλιο της ΕΝΑΕ συνέρχεται ύστερα από 
πρόσκληση του Συμβούλου του πρώτου σε ψήφους συν¬ 
δυασμού, που έχει εκλεγεί με τις περισσότερες ψήφους, 
και σε περίπτωση ισοψηφίας εκείνου που κληρώθηκε 
πρώτος. Αν για οποιοδήποτε λόγο ο ανωτέρω σύμβουλος 
δεν συγκαλέσει το Διοικητικό Συμβούλιο μέσα στην ανω¬ 
τέρω προθεσμία, τούτο συγκαλείται από τον επόμενο σε 
σταυρούς προτίμησης σύμβουλο του ιδίου συνδυασμού 
(πρώτου σε ψήφους). 

Στη συνεδρίαση προεδρεύει ο σύμβουλος που συγκά- 
λεσε το Συμβούλιο. 

2. Το Διοικητικό Συμβούλιο εκλέγει ανάμεσα στα μέλη 
του, χωριστά και με μυστική ψηφοφορία πρώτα τον Πρόε¬ 
δρο, ύστερα τον Α' Αντιπρόεδρο, μετά το Β' Αντιπρόεδρο 

και στη συνέχεια το Γενικό Γραμματέα. Εκλέγεται όποιος 
συγκεντρώσει την απόλυτη πλειοψηφία των παρόντων. 

Αν δεν εππυγχόνεται αποτέλεσμα ύστερα από δύο δια¬ 
δοχικές ψηφοφορίες, εκλέγεται όποιος λάβει στην τρίτη 
ψηφοφορία τη σχετική πλειοψηφία των παρόντων. Αν 
στην τρίτη ψηφοφορία δύο ή περισσότεροι λάβουν Ισον 
αριθμό ψήφων, ο σύμβουλος που προεδρεύει ενεργεί 
ανάμεσά τους κλήρωση. 

3. Αν, για οποιοδήποτε λόγο, το Διοικητικό Συμβούλιο 
δεν συγκληθεί όπως ορίζει η παράγραφος 1, αυτό συνέρ¬ 
χεται χωρίς πρόσκληση, τη δεκάτη πέμπτη (15η) ημέρα 
από την ημέρα που εκλέχτηκε, στις δέκα (10) το πρωί, στα 
γραφεία της ΕΝΑΕ. Αν ο σύμβουλος του πρώτου σε ψή¬ 
φους συνδυασμού που έχει εκλεγεί με τις περισσότερες 
ψήφους απουσιάζει προεδρεύει ο αμέσως επόμενος του 
ίδιου συνδυασμού και αν και αυτός απουσιάζει προεδρεύει 
του συμβουλίου ο αμέσως επόμενος σε ψήφους σύμβου¬ 
λος και ούτω καθ' εξής. 

4. Αν δεν επιτευχθεί εκλογή για οποιοδήποτε λόγο, ή η 
συνεδρίαση ματαιωθεί επειδή δεν σχηματίστηκε απαρτία, 
η συνεδρίαση επαναλαμβάνεται την εικοστή (20ή) ημέρα 
από την ημέρα που εκλέχτηκε το Διοικητικό Συμβούλιο και 
εφαρμόζονται αναλόγως οι διατάξεις της προηγούμενης 
παραγράφου 3. 

5. Στην ίδια συνεδρίαση και μετά την εκλογή του Προε¬ 
δρείου το Διοικητικό Συμβούλιο εκλέγει με μυστική ψηφο¬ 
φορία, ανάμεσα στα μέλη του, τα τρία (3) μέλη της εκτελε¬ 
στικής επιτροπής. Για την εκλογή εφαρμόζονται αναλό¬ 
γως οι διατάξεις των τριών τελευταίων εδαφίων της παρα¬ 
γράφου 2. 

6. Οι υποψηφιότητες για όλα τα αξιώματα του Προε¬ 
δρείου και της εκτελεστικής επιτροπής υποβάλλονται 
στον προεδρεϋοντα σύμβουλο πριν από την έναρξη της 
εκλογής και ψηφοφορίας για κάθε αξίωμα 

Αρθρο 14 

Εκλογή Προεδρείου του Εποπτικού Συμβουλίου 

Μέσα σε δέκα (10) ημέρες από την εκλογή του το επο¬ 
πτικό συμβούλιο της ΕΝΑΕ συνέρχεται ύστερα από πρό¬ 
σκληση και υπό την προεδρία του συμβούλου που έχει 
εκλεγεί με τις περισσότερες ψήφους και σε περίπτωση 
ισοψηφίας εκείνου που κληρώθηκε πρώτος. 

Το εποπτικό συμβούλιο εκλέγει ανάμεσα στα μέλη του, 
χωριστά και με μυστική ψηφοφρΐα, πρώτα τον Πρόεδρο 
και ύστερα τον Αντιπρόεδρο. Εκλέγεται όποιος συγκε¬ 
ντρώσει την απόλυτη πλειοψηφία των παρόντων. 

Αν δεν επιτυγχάνεται αποτέλεσμα ύστερα από δύο δια¬ 
δοχικές ψηφοφορίες, εκλέγεται όποιος λάβει στην τρίτη 
ψηφοφορία τη σχετική πλειοψηφία των παρόντων. Αν 
στην τρίτη ψηφοφορία δύο λάβουν ίσον αριθμό ψήφων 
ενεργείται ανάμεσά τους κλήρωση. 

ΚΕΦΑΛΑΙΟ Δ 

ΛΕΙΤΟΥΡΓΙΑ - ΑΡΜΟΔΙΟΤΗΤΕΣ ΟΡΓΑΝΩΝ 
Αρθρο 15 

Γενική Συνέλευση - συνέδρια - 
λειτουργία - αρμοδιότητες 

1. Η Γ ενική Συνέλευση συγκαλείται κάθε χρόνο με από¬ 
φαση του Διοικητικού Συμβουλίου της ΕΝΑΕ σε ετήσιο τα¬ 
κτικό συνέδριο. 

2. Η Γενική Συνέλευση συγκαλείται και εκτάκτως σε 


έκτακτα συνέδρια, όταν συντρέχουν προς τούτο λόγοι με 
απόφαση του Διοικητικού Συμβουλίου που λαμβάνεται με 
την απόλυτη πλειοψηφία του συνόλου των μελών αυτού. 

3. Η Γενική Συνέλευση συγκαλείται με απόφαση του 
Διοικητικού Συμβουλίου ύστερα από αίτηση που υπογρά¬ 
φεται από το ένα τέταρτο (1/4) του συνόλου των εκπρο¬ 
σώπων των Νομαρχιακών Αυτοδιοικήσεων στη Γενική Συ¬ 
νέλευση. Στην αίτηση αναγράφονται και οι λόγοι της σύ¬ 
γκλησης. Το Διοικητικό Συμβούλιο είναι υποχρεωμένο να 
συγκαλέσει τη Γ ενική Συνέλευση μέσα σε είκοσι (20) ημέ¬ 
ρες από την υποβολή της αίτησης. 

4. Η Γενική Συνέλευση βρίσκεται σε απαρτία όταν οι πα¬ 
ρόντος εκπρόσωποι των νομαρχιακών αυτοδιοικήσεων εί¬ 
ναι περισσότεροι από τους απόντες. 

Στην περίπτωση που δεν επιτυγχάνεται απαρτία η Γε¬ 
νική Συνέλευση επαναλαμβάνεται ύστερα από απόφαση 
του Διοικητικού Συμβουλίου μέσα σε είκοσι (20) ημέρες 
σε χρόνο και τόπο που καθορίζεται με την ίδια απόφαση. 
Στην περίπτωση αυτή η Γενική Συνέλευση έχει απαρτία 
εφόσον είναι παρόντες τουλάχιστον εξήντα (60) εκπρό¬ 
σωποι. 

5. Προεδρείο στη Γενική Συνέλευση είναι το Διοικητικό 
Συμβούλιο της ΕΝΑΕ. 

6. Τα πλήρη πρακτικά της Γενικής Συνέλευσης τηρού¬ 
νται με φροντίδα και ευθύνη του γενικού γραμματέα της 
ΕΝΑΕ. 

7. Η Γενική Συνέλευση εγκρίνει τον κανονισμό λειτουρ¬ 
γίας της. 

8. Η Γενική Συνέλευση συζητεί και λαμβάνει αποφάσεις 
για οποιοδήποτε θέμα που απασχολεί την ΕΝΑΕ. 

Οι αποφάσεις λαμβάνονται με απόλυτη πλειοψηφία των 
παρόντων. 

Αρθρο 16 

Διοικητικό Συμβούλιο - λειτουργία - αρμοδιότητες 

1. Το Διοικητικό Συμβούλιο συνεδριάζει τουλάχιστον μία 
φορά το μήνα, ύστερα από πρόσκληση του προέδρου, κα¬ 
θώς και όταν το απαιτούν οι υποθέσεις της ΕΝΑΕ. 

Στην πρόσκληση αναγράφονται τα προς συζήτηση θέ¬ 
ματα. 

Το συμβούλιο συνεδριάζει στην έδρα της ΕΝΑΕ ή σε 
άλλη πόλη της χώρας ύστερα από σχετική απόφασή του. 

2. Ο Πρόεδρος υποχρεούται να συγκαλέσει το συμβού¬ 
λιο μέσα σε επτά (7) ημέρες αφότου υποβληθεί έγγραφη 
αίτηση, υπογραφόμενη από επτά (7) τουλάχιστον μέλη 
του, στην οποία αναφέρονται και τα θέματα που θα συζη¬ 
τηθούν. 

3. Το συμβούλιο έχει απαρτία εφόσον τα μέλη του είναι 
παρόντα αποτελούν την απόλυτη πλειοψηφία του συνό¬ 
λου των μελών του. 

Αν μετά από δύο συνεχείς προσκλήσεις το συμβούλιο 
δεν έχει απαρτία συνεδριάζει ύστερα από τρίτη πρό¬ 
σκληση και παίρνει αποφάσεις μόνο για τα θέματα που εί¬ 
ναι γραμμένα στην αρχική πρόσκληση, εφόσον είναι παρό¬ 
ντα τουλάχιστον επτά (7) μέλη. 

4. Το συμβούλιο παίρνει τις αποφάσεις του με την από¬ 
λυτη πλειοψηφία των παρόντων, αν δεν υπάρχει άλλη διά¬ 
ταξη που ορίζει διαφορετικά. Σε περίπτωση ισοψηφίας 
επικρατεί η ψήφος του προέδρου. 

5. Στις συνεδριάσεις προεδρεύει ο Πρόεδρος και από- 
ντος ή κωλυομένου αυτού ο Α' αντιπρόεδρος και τούτου 
απόντος ή κωλυομένου ο Β’ Αντιπρόεδρος. Αν και αυτοί 

απουσιάζουν ή κωλύονται προεδρεύει ο Γενικός Γραμμα- 
τέας. 

6. Το Διοικητικό Συμβούλιο διοικεί την ΕΝΑΕ. 

Λαμβάνει όλα τα απαραίτητα μέτρα και αποφάσεις για 

την επίτευξη των σκοπών της ΕΝΑΕ. 

7. Ψηφίζει τον προϋπολογισμό, τον απολογισμό και το 
ετήσιο πρόγραμμα δράσης της ΕΝΑΕ, τα οποία συντάσσο- 
νται από την Εκτελεστική Επιτροπή, 

Αναθέτει σε ειδικούς επιστήμονες ή επιστημονικούς 
φορείς την έρευνα και τη μελέτη ζητημάτων που αφορούν 
ιδίως τις νομαρχιακές αυτοδιοικήσεις. 

8. Αποφασίζει για το χρόνο και τον τόπο σύγκλησης των 
Γενικών Συνελεύσεων και συνεδρίων της ΕΝΑΕ. 

9. Ορίζει τους εκπροσώπους της ΕΝΑΕ σε κάθε φύσης 
όργανα, συμβούλια, επιτροπές, αποστολές κ.λ,π. στην Ελ¬ 
λάδα και στο εξωτερικό. 

10. Καθορίζει την αποζημίωση και τα έξοδα κίνησης των 
μελών του, των μελών της Εκτελεστικής Επιτροπής και 
των άλλων επιτροπών, συμβουλίων κ.λ.π. οργάνων και 
υπαλλήλων της ΕΝΑΕ. 

11. Με απόφασή του που λαμβάνεται με την απόλυτη 
πλειοιμηφία του συνόλου των μελών του ψηφίζει τον κα¬ 
νονισμό λειτουργίας του και όλους τους κανονισμούς της 
ΕΝΑΕ. 

12. Με απόφασή του που λαμβάνεται με πλειοιμηφία 
των τριών πέμπτων (3/5) του συνόλου των μελών του, 
μπορεί να μεταβιβάζει στην Εκτελεστική Επιτροπή αρμο- 
διότητές του, εκτός από εκείνες που αφορούν τον προϋ¬ 
πολογισμό, τον απολογισμό, το πρόγραμμα δράσης της 
ΕΝΑΕ και τους κανονισμούς. 

Άρθρο 17 

Εκτελεστική Επιτροπή - λειτουργία - αρμοδιότητες 

1. Η Εκτελεστική Επιτροπή συνεδριάζει τουλάχιστον μία 
φορά το μήνα, ύστερα από πρόσκληση και υπό την προε¬ 
δρία του προέδρου, καθώς και όταν το απαιτούν οι υποθέ¬ 
σεις της ΕΝΑΕ. 

Στην πρόσκληση αναγράφονται τα προς συζήτηση θέ¬ 
ματα. 

Η Εκτελεστική Επιτροπή συνεδριάζει στην έδρα της 
ΕΝΑΕ ή σε άλλη πόλη της χώρας ύστερα από σχετική από¬ 
φαση του Διοικητικού Συμβουλίου. 

2. Ο Πρόεδρος υποχρεούται να συγκαλέσει την επι¬ 
τροπή μέσα σε επτά (7) ημέρες αφότου υποβληθεί έγ¬ 
γραφη αίτηση, υπογραφόμενη από τρία (3) τουλάχιστον 
μέλη της. Στην αίτηση αναφέρονται και τα προς συζήτηση 
θέματα. 

3. Η επιτροπή έχει απαρτία εφόσον τα μέλη που είναι 
παρόντα αποτελούν την απόλυτη πλειοψηφία του συνό¬ 
λου των μελών της. 

Αν μετά από δύο συνεχείς προσκλήσεις η επιτροπή δεν 
έχει απαρτία συνεδριάζει ύστερα από τρίτη πρόσκληση και 
παίρνει αποφάσεις μόνο για τα θέματα που είναι γραμμένα 
στην αρχική πρόσκληση, εφόσον είναι παρόντα τουλάχι¬ 
στον τρία (3) μέλη. 

Η επιτροπή παίρνει τις αποφάσεις με την απόλυτη 
πλειοψηφία των παρόντων, αν δεν υπάρχει άλλη διάταξη 
που ορίζει διαφορετικά. Σε περίπτωση ισοψηφίας επικρα¬ 
τεί η ψήφος του προέδρου. 

4. Στις συνεδριάσεις προεδρεύει ο Πρόεδρος και από- 
ντος ή κωλυομένου αυτού ο Α' Αντιπρόεδρος και τούτου 
απόντος ή κωλυομένου ο Β' Αντιπρόεδρος. 


5. Η Εκτελεστική Επιτροπή καταρτίζει τον προϋπολογι¬ 
σμό και τον απολογισμό εσόδων και εξόδων της ΕΝΑΕ και 
συντάσσει το πρόγραμμα δράσης αυτής, τα οποία υποβάλ¬ 
λει στο Διοικητικό Συμβούλια διοικεί για έγκριση. 

Ασκεί όσες αρμοδιότητες της μεταβιβάζει το Διοικητικό 
Συμβούλιο. 

Με κανονισμό που ψηφίζεται από το Διοικητικό Συμ¬ 
βούλιο καθορίζονται οι αρμοδιότητες της Εκτελεστικής 
Επιτροπής και η λειτουργία της. 

Άρθρο 18 

Πρόεδρος - αρμοδιότητες - αναπλήρωση - 
εκλογή νέου Προέδρου 

1. Ο Πρόεδρος: 

α. Είναι Πρόεδρος της ΕΝΑΕ, του Διοικητικού Συμβου¬ 
λίου και της Εκτελεστικής Επιτροπής. 

β. Εκπροσωπεί την ΕΝΑΕ στα δικαστήρια και σε κάθε 
δημόσια αρχή και δίνει τους όρκους που επιβάλλονται 
στην ΕΝΑΕ. 

γ. Υπογράφει τις συμβάσεις που συνάπτει η ΕΝΑΕ. 
δ. Λαμβάνει κάθε μέτρο με το οποίο προωθούνται και 
προστατεύονται τα συμφέροντα της ΕΝΑΕ. 

ε. Επιλαμβάνεται θεμάτων αρμοδιότητας Εκτελεστικής 
Επιτροπής, όταν δήμιουργείται προφανής κίνδυνος ή ζη¬ 
μία των συμφερόντων της ΕΝΑΕ, τα οποία φέρει για επι¬ 
κύρωση στην αμέσως επόμενη συνεδρίαση αυτής. 

στ. Συγκαλεί σε συνεδρίαση το Διοικητικό Συμβούλιο 
και την Εκτελεστική Επιτροπή. 

ζ. Καταρτίζει την ημερήσια διάταξη των συνεδριάσεων 
του Διοικητικού Συμβουλίου και της Εκτελεστικής Επιτρο¬ 
πής. 

η. Εισηγείται τα θέματα ημερήσιας διάταξης και διευθύ¬ 
νει τις εργασίες του Διοικητικού Συμβουλίου και της Εκτε¬ 
λεστικής Επιτροπής, λαμβάνει μέτρα για την τήρηση της 
τάξης και των κανονισμών, δίνει το λόγο στους ομιλητές 
και τον αφαιρεί. θέτει τα θέματα σε ψηφοφορία και αναγ¬ 
γέλλει το αποτέλεσμα αυτής. Κηρύσσει την έναρξη και τη 
λήξη των συνεδριάσεων. 

θ. Υπογράφει μαζί με τον Γενικό Γραμματέα τα πρα¬ 
κτικά των συνεδριάσεων των οργάνων της ΕΝΑΕ. 

ι. Υπογράφει τα εντάλματα πληρωμής σε βάρος των πι¬ 
στώσεων του προϋπολογισμού της ΕΝΑΕ. 

ια. Είναι προϊστάμενος των υπηρεσιών της ΕΝΑΕ και τις 
διευθύνει. 

ιβ. Είναι προϊστάμενος του προσωπικού της ΕΝΑΕ. 
ιγ. Εκτελεί τις αποφάσεις των οργάνων της ΕΝΑΕ. 
ιδ. Με απόφασή του μπορεί να μεταβιβάζει αρμοδιότη- 
τές του σε μέλη της εκτελεστικής επιτροπής και σε στε¬ 
λέχη του προσωπικού της ΕΝΑΕ. 

2. Όταν ο Πρόεδρος απουσιάζει ή κωλύεται τα καθήκο- 
ντά του ασκεί ο Α' Αντιπρόεδρος και αν και αυτός απου¬ 
σιάζει ή κωλύεται, ο Β' Αντιπρόεδρος. 

3. Όταν η θέση του Προέδρου μείνει κενή γιαοποιοδή- 
ποτε λόγο, ώσπου να εκλεγεί ο νέος Πρόεδρος, τα καθή¬ 
κοντα του Προέδρου ασκ*.. ο Αντιπρόεδρος και αν και 
αυτός απουσιάζει ή κωλύεται ή η θέση είναι κενή για 
οποιοδήποτε λόγο, τα καθήκοντα του Προέδρου ασκεί ο 
Β' Αντιπρόεδρος. 

4. Αν η θέση του Προέδρου μείνει κενή για οποιοδήποτε 
λόγο ο νέος Πρόεδρος εκλέγεται από το Διοικητικό Συμ¬ 
βούλιο μέσα σε δέκα πέντε (15) ημέρες αφότου η θέση 
έμεινε κενή. 

Πριν συνέλθει το Διοικητικό Συμβούλιο γιο την εκλογή 
νέου Προέδρου πρέπει να συμπληρωθεί η κενωθεΐσα 
θέση συμβούλου που κατείχε ο τέως Πρόεδρος. 

5. Το Διοικητικό Συμβούλιο συγκαλείται από τον Α' Αντι¬ 
πρόεδρο, για την εκλογή νέου Προέδρου, και εκλέγει ανά¬ 
μεσα στα μέλη του τον Πρόεδρο, με μυστική ψηφοφορία. 
Εκλέγεται όποιος συγκεντρώσει την απόλυτη πλειοψηφία 
των παρόντων. Αν δεν επιτυγχάνεται αποτέλεσμα ύστερα 
από δύο διαδοχικές ψηφοφορίες, εκλέγεται όποιος λάβει 
στην τρίτη ψηφοφορία τη σχετική πλειοψηφία των παρό¬ 
ντων. Αν στην τρίτη ψηφοφορία δύο ή περισσότεροι λά¬ 
βουν ίσον αριθμό ψήφων, ενεργείται ανάμεσά τους κλή¬ 
ρωση απά τον Προεδρεύοντα. 

Αρθρο 19 

Γενικός Γραμματέας - αρμοδιότητες 

1. 0 Γενικός Γραμματέας: 

α) Φροντίζει για την τήρηση του αρχείου της ΕΝΑΕ και 
τη σύνταξη των πρακτικών των συνεδριάσεων των οργά¬ 
νων αυτής ία οποία και συνυπογράφει με τον Πρόεδρο. 

β) Παρακολουθεί την εύρυθμη λειτουργία των υπηρε¬ 
σιών της ΕΝΑΕ και ενημερώνει σχετικά τον Πρόεδρο. 

γ) Αναλαμβάνει τα καθήκοντα που του ανατίθενται με 
απόφαση της Εκτελεστικής Επιτροπής ή του Διοικητικού 
Συμβουλίου. 

2. Το Γενικό Γραμματέα απόντα ή κωλυόμενο αναπλη¬ 
ρώνει μέλος της Εκτελεστικής Επιτροπής που ορίζεται με 
απόφασή της. 

Άρθρο 20 

Προσωρινή άσκηση αρμοδιοτήτων Προέδρου 

Μέχρι την ανάδειξη του Προέδρου της ΕΝΑΕ τις αρμο- 
διότητές του ασκεί ο υπηρεσιακός Προϊστάμενος αυτής 
σε ότι αφορά τη διεξαγωγή της τρέχουσας υπηρεσίας και 
την υπογραφή των ενταλμάτων πληρωμών, των αμοιβών 
του προσωπικού και των υποχρεωτικών δαπανών του 
προϋπολογισμού. 

Άρθρο 21 

Εποπτικό Συμβούλιο - λειτουργία - αρμοδιότητες 

1. Το Εποπτικό Συμβούλιο συνεδριάζει τακτικό κάθε 
τέσσερις μήνες, καθώς και όταν οι ανάγκες της ΕΝΑΕ το 
απαιτούν, ύστερα από πρόσκληση και υπό την προεδρία 
του Προέδρου του. 

Το Συμβούλιο έχει απαρτία εφόσον τα μέλη που είναι 
παρόντα αποτελούν την απόλυτη πλειοψηφία του συνό¬ 
λου των μελών του. 

2. Οι αποφάσεις του Εποπτικού Συμβουλίου λαμβάνο- 
νται με την απόλυτη πλειοψηφία του συνόλου των μελών 
του. 

Στις αποφάσεις καταχωρίζεται υποχρεωτικά και η 
γνώμη - άποψη της μειοψηφίας. 

3. Το Εποπτικό Συμβούλιο ασκεί έλεγχο στην οικονο¬ 
μική διαχείριση της ΕΝΑΕ. 

Κατά τη διενέργεια του ελέγχου ερευνά τα τηρούμενα βι¬ 
βλία και τα αναγκαία νόμιμα δικαιολογητικά και παραστα¬ 
τικά στοιχεία και συντάσσει αιτιολογημένη έκθεση για την 
οικονομική διαχείριση. Στην έκθεση αναγράφεται υποχρε¬ 
ωτικά και η τυχόν μπάρχουσα γνώμη - άποψη της μειοψη¬ 
φίας. 

4. Η έκθεση του Εποπτικού Συμβουλίου αποστέλλεται 


στο Διοικητικό Συμβούλιο, το οποίο υποχρεούται αμέσως 
να λαμβάνει τα ενδεικνυόμενα μέτρα για την τακτοποίηση 
των τυχόν αναγραφομένων σ' αυτήν παραλείψεων ή πα¬ 
ροχή των απαιτοϋμενων τυχόν διευκρινίσεων προς το 
Εποπτικό Συμβούλιο, με τεκμηρίωση των απόψεών του ως 
προς το ορθό και νόμιμο των γενομένων δαπανών. 

5. Η έκθεση του Εποπτικού Συμβουλίου αποστέλλεται 
στον Υπουργό Εσωτερικών που ασκεί την εποπτεία στην 
ΕΝΑΕ και προς την ετήσια τακτική Γ ενική Συνέλευση η 
οποία και αποφασίζει σχετικά. 

6. Το Εποπτικό Συμβούλιο εκφέρει τις απόψεις του σε 
ειδική έκθεση επί του απολογισμού της ΕΝΑΕ, ο οποίος 
τίθεται υπόψη του πριν αποσταλεί στον Υπουργό Εσωτε¬ 
ρικών. 

Η ειδική αυτή έκθεση του Εποπτικού Συμβουλίου συνο¬ 
δεύει τον απολογισμό που αποστέλλεται στον Υπουργό 
Εσωτερικών. 

ΚΕΦΑΛΑΙΟ Ε 

ΟΡΓΑΝΩΣΗ - ΟΙΚΟΝΟΜΙΚΗ ΔΙΟΙΚΗΣΗ 
Άρθρο 22 

Οργόνωση — Κανονισμοί 

1. Το Διοικητικό Συμβούλιο της ΕΝΑΕ συνιστΰ επιτρο¬ 
πές, από μέλη και μη μέλη του, για την καλλίτερη μελέτη 
και επεξεργασία των θεμάτων των Νομαρχιακών Αυτοδιοι¬ 
κήσεων. 

Με την ίδια απόφαση το Διοικητικό Συμβούλιο καθορίζει 
επακριβώς τα προς μελέτη και επεξεργασία θέματα, τον 
χρόνο παραδόσεως των σχετικών πορισμάτων ή μελετών 
τα όργανα παραλαβής αυτών καθώς και την αποζημίωση 
των μελών της κόθε επιτροπής και της γραμματείας αυ¬ 
τής. 

2. Το Διοικητικό Συμβούλιο με απόφασή του η οποία 
λαμβάνεται με την απόλυτη πλειοψηφία του συνόλου των 
μελών του συντάσσει και ψηφίζει τον Οργανισμό Εσωτερι¬ 
κής Υπηρεσίας και τους Κανονισμούς της ΕΝΑΕ, και ιδίως: 

- Τον κανονισμό του προσωπικού. 

- Τον κανονισμό οικονομικής διοίκησης και διαχείρι¬ 
σης- 

- Τον κανονισμό λειτουργίας του Διοικητικού Συμβου¬ 
λίου. 

- Τον κανονισμό λειτουργίας και ορισμό αρμοδιοτήτων 
της Εκτελεστικής Επιτροπής. 

- Τον κανονισμό λειτουργίας του Εποπτικού Συμβου¬ 
λίου. 

- Τον κανονισμό προμηθειών. 

- Τον κανονισμό ανάθεσης μελετών. 

Άρθρο 23 

Οικονομικό έτος — προϋπολογισμός — απολογισμός 

1. Το οικονομικό έτος της ΕΝΑΕ αρχίζει την 1η Ιανουα- 
ρίου και λήγει την 31 η Δεκεμβρίου του ιδίου ημερολογια¬ 
κού έτους. 

2. Η εκτελεστική επιτροπή οφείλει ένα μήνα τουλάχι¬ 
στον πριν την έναρξη του οικονομικού έτους να καταρτίζει 
τον προϋπολογισμό εσόδων και εξόδων της ΕΝΑΕ και 
τρείς μήνες μετά τη λήξη του οικονομικού έτους να συ¬ 
ντάσσει τον ετήσιο απολογισμό διαχειρίσεως της ΕΝΑΕ. 

3. Ο προϋπολογισμός και ο απολογισμός της ΕΝΑΕ 
εγκρίνονται (ψηφίζονται) από το Διοικητικό Συμβούλιο αυ¬ 
τής. 

4. Ο προϋπολογισμός συνοδεύεται απαραιτήτως από 
αιτιολογική έκθεση στην οποία αιτιολογοϋται πλήρως τα 
έσοδα και οι πηγές τους καθώς και οι εγγεγραμμένες δα¬ 
πάνες. 

Ο προϋπολογισμός αποστέλλεται, μαζί με την αγιολο¬ 
γική έκθεση, στον Υπουργό Εσωτερικών, ο οποίος ασκεί 
έλεγχο νομιμότητας σ’ αυτόν. Αν διαπιστώσει οποιαδή¬ 
ποτε παράλειψη ή αν δεν είναι ισοσκελισμένος ο προϋπο¬ 
λογισμός, καλεί το Διοικητικό Συμβούλιο να τον αναμορ¬ 
φώσει αναλόγως. 

5.0 απολογισμός, μετά την έγκρισή του από το Διοικη¬ 
τικό Συμβούλιο, τίθεται υπόψη του Εποπτικού Συμβου¬ 
λίου, το οποίο εκφέρει τις απόψεις του σε ειδική έκθεση 
επί του απολογισμού. 

Ο απολογισμός αποστέλλεται στον Υπουργό Εσωτερι¬ 
κών, μαζί με την εγκριτική απόφαση του Διοικητικού Συμ¬ 
βουλίου και την ειδική έκθεση του Εποπτικού Συμβουλίου 
επ’ αυτού. Ο Υπουργός Εσωτερικών ασκεί τον τελικό 
έλεγχο και αποφαίνεται επ' αυτού. 


ΚΕΦΑΛΑΙΟ ΓΤ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 24 

Μεταβατικές διατάξεις 

Για τη δυανυόμενη νομαρχιακή περίοδο 1995 - 1998 οι 
προθεσμίες που αναγράφονται στο παρόν διάταγμα για 
την εκλογή όλων των οργάνων της ΕΝΑΕ αρχίζουν να υπο¬ 
λογίζονται από 1 ης Οκτωβρίου 1995 της χρονολογίας αυ¬ 
τής θεωρουμένης ως 1ης Ιανουάριου 1995 (πρώτης του 
πρώτου μήνα του πρώτου έτους της νομαρχιακής περιό¬ 
δου). 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 12 Σεπτεμβρίου 1995 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑ! 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΚΩΝΣΤΑΝΤΙΝΟΣ ΣΚΑΝΔΑΛ1ΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



